Document ID: /fineweb-2-swissfilter-quality_10-filterrobots/filtered/02038.jsonl.gz/2249

Inhalt
Exteriur
Attentat a Paris: Austria extradescha terrorists probabels
Dus terrorists probabels dal SI che duain avair gidà ils attentaders da Paris, dastgan vegnir extradids da l'Austria a la Frantscha. Il tribunal superiur da Linz ha renvià oz il recurs d'in suspectà dal Pakistan. In probabel dschihadist da l'Algeria n'aveva betg fatg recurs.
Ils dus umens duain tenor investigaders esser vegnids l'atun 2015 ensemen cun ils attentaders da Paris cun ina bartga da fugitivs en l'Europa. Els èn vegnids arrestads il december 2015 en in champ da fugitivs a Salzburg e snegan scadina colliaziun cun ils attentaders da Paris.
RR novitads 17:00